da en da nl ca da da de es da da da da da sv da da da da nb de da da da da en nn nn da nl da da da da de da da da da da da da da da da da da da nl da en da da es nl da
Tandplejen i Billund Kommune fejrede 50 års jubilæum | Billund Kommune
1.9.2022 16:57:28 CEST | Billund Kommune
De seneste 50 år har tandplejen i Billund Kommune kæmpet mod huller i tænderne. Det blev torsdag den 1. september fejret på Lynghedeskolen i Grindsted, hvor vinderne af tandplejens jubilæumskonkurrence blev overrasket med præmier og besøg af influenceren Lakserytteren.
Influenceren Lakserytteren overraskede 5.B på Lynghedeskolen, der havde vundet tandplejens jubilæumskonkurrence. Foto: Billund Kommune
Det er 50 år siden, at Billund Kommune fik obligatorisk tandpleje, og der er sket en stor udvikling i tandsundheden i de år. I 1972, da tandplejen blev indført, havde et barn på 7 år gennemsnitligt huller i 23 af mundens 100 tandflader. I dag er det gennemsnit nede på kun 2 flader med huller.
Den udvikling og de 50 års kamp mod huller i tænderne blev torsdag den 1. september fejret af tandplejen i Billund Kommune – blandt andet med surprisebesøg af influenceren Lakserytteren (med det borgerlige navn Rasmus Kolbe) på Lynghedeskolen i Grindsted, hvor 5.B havde vundet en jubilæumskonkurrence.
Eleverne vandt konkurrencen ved at bage tandplejens sunde jubilæumsmuffins og sende et billede ind af dem. Vinderbilledet blev fundet, og der var fejring for 4. og 5. årgang med præmier til vinderklasen.
Smeden stod for tandsundheden
Der er sket meget på tandplejeområdet i Danmark de seneste ca. 100 år. I starten af 1900-tallet var det stadig smeden eller barberen, der tog sig af borgernes tænder – primært ved at rykke de dårlige tænder ud. Inden man blev gift, skulle man helst have rykket alle tænderne ud og have et nyt gebis, så man ikke startede sit ægteskab med dyre tandlægeregninger. Et nyt gebis var derfor en udmærket konfirmationsgave.
Op gennem 1900-tallet kom der mere og mere fokus på tandsundheden, og man gik også mere op i skoletandplejen, der fik stor betydning for at få både børnene og deres forældre til at forstå, hvor vigtigt det er at passe på sine tænder. I 1972 kom så det, der blev kaldt ”verdens bedste lov om børnetandpleje”. Den blev vedtaget af et enigt folketing og pålagde kommunerne at lave skoletandpleje for alle børn i den skolepligtige alder inden 1980.
Det fik ”nulhuller-generationen” til at vokse, og i dag er 72 % af kommunens elever i 1. klasse cariesfrie. Tiden, hvor man bare fik smeden til at rykke tænderne ud, er for længst forbi, og i stedet fokuserer tandplejen også på mere forebyggende behandlinger.
Andreas BjerrePresse- og brandingchef
Direkte: 79 72 72 09
Mobil: 24 92 86 79
Influenceren Lakserytteren overraskede 5.B på Lynghedeskolen, der havde vundet tandplejens jubilæumskonkurrence. Foto: Billund Kommune
Information om Billund Kommune
79 72 72 00https://billund.dk/
Børnenes Hovedstad, en del af Trekantområdet, en af Danmarks bedste erhvervskommuner.
Følg pressemeddelelser fra Billund Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Billund Kommune
Nyt mødested slår dørene op midt i Grindsted5.10.2022 08:51:14 CEST | Pressemeddelelse
Et nyt mødested, GrindSTEDET, skal skabe liv og aktivitet i Grindsted bymidte. Det er en blanding af kommunale funktioner og private ildsjæle, der flytter ind som de første allerede fra på tirsdag. De håber, at byens borgere vil være med til at fastlægge fremtiden.
Billunds kommunaldirektør fylder 60 år3.10.2022 11:00:08 CEST | Pressemeddelelse
Kommunaldirektør i Billund Kommune Ole Bladt-Hansen fylder 60 år torsdag den 6. oktober.
Indsamlingen af tekstilaffald er gået over forventet – men en del tøj skulle have gået til genbrugsbutikkerne28.9.2022 12:00:00 CEST | Pressemeddelelse
Der er i løbet af de første tre måneder samlet mere tekstilaffald ind end forventet. Dog er en del af det indsamlede tekstil i så god stand, at det skulle have været afleveret til genbrugsbutikkerne.
Borgere får mere tryghed og selvbestemmelse i hjemmeplejen28.9.2022 08:00:00 CEST | Pressemeddelelse
Hjemmehjælpsmodtagere i Billund Kommune kan se frem til mere tryghed og større indflydelse på den hjælp, de modtager. Det sker, når kommunen sætter gang i et nyt tiltag med mindre teams af medarbejdere og større frihed til at hjælpe på den måde, der giver bedst mening for borgeren.
Genbrugspladserne brænder kun halvt så meget efter ”småt brændbart” er fjernet: Men der er store forskelle mellem pladserne27.9.2022 08:00:00 CEST | Pressemeddelelse
Genbrugspladserne i Billund Kommune har erstattet ”småt brændbart” med ”rest efter sortering”. Siden da er der brændt 44 % mindre affald fra de containere end normalt. Dog er der store forskelle mellem pladserne.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022